Patru şalupe pline cu oameni au fost surprinse în timp ce intră în plin într-o colonie de pelicani, în Delta Dunării.
Incidentul s-a petrecut pe braţul Sfântul Gheorghe, dar ambarcaţiunile ar fi fost aduse de lângă Bucureşti, potrivit observatornews.
Cei care au conds bărcile au accelerat în timp ce se apropiau de stolul de pelicani aflat în faţa lor. Nu au manifestat nicio intenție să ocolească sau să evite colonia de pelicani.
În urma incidentului regretabil polițiștii din Tulcea au început cercetările.
Odată identificați, autorii riscă amenzi de până la 10.000 de lei și suspendarea permiselor pentru ambarcațiuni.